EkBass/fiwiki-20250220-pages-articles huggingface dataset:
Perttelin Peikot

Perttelin Peikot on pertteliläinen urheilun yleisseura, joka perustettiin vuonna 1922. Seuran lajivalikoimaan kuuluvat lentopallo, hiihto, suunnistus, jalkapallo, yleisurheilu ja salibandy. Värit ovat pääasiassa sininen ja valkoinen, jonka värisiä asuja käyttävät hiihtäjät, suunnistajat, lentopalloilijat ja yleisurheilijat, mutta jalkapalloilijoiden peliasut ovat punaiset. Parhaiten seura muistetaan lentopallostaan, jota pelattiin SM- sarjasta vuodesta 1994 aina vuoteen 1999, jolloin edustusjoukkue yhdistyi Salon Viestin kanssa. Tästä liitosta muodostui lopulta Salon Piivolley. SM- sarjasta Peikot voittivat hopeaa kausilla 1995-1996 ja 1997-1998. Seuran kotipelit pelattiin Halikossa, koska Perttelin urheilutalolla ei ollut katsomoa. Peikot saivat myös hieman kansainvälistä menestystä kaudella 1995-1996 selviytyessään CEV-cupissa kahdeksan parhaan joukkoon. Halikossa käydyssä kotiturnauksessaan Peikot kaatoivat SSC Berliinin erin 3-1, josta Salon Seudun Sanomat uutisoi 11. joulukuuta 1995 näyttävästi otsikolla "Kakko kaatoi Berliinin muurin." Lopulta Peikkojen tie CEV-cupissa kaatui neljännellä kierroksella Italialaista Alpitour Traco Cuneota vastaan. == Lähteet == == Aiheesta muualla == *Perttelin Peikot Luokka:Suomalaiset lentopalloseurat Luokka:Suomalaiset urheilun yleisseurat Luokka:Suomalaiset suunnistusseurat Luokka:Salolaiset urheiluseurat Luokka:Pertteli Luokka:Vuonna 1922 perustetut urheiluseurat
Keskussotilassairaala

Keskussotilassairaala suomen kielessä tarkoittaa ainakin seuraavia: * Keskussotilassairaala 1, toiminnassa 1918–2005 Helsingissä, jota on kutsuttu Tilkaksi *Keskussotilassairaala 2, toiminnassa 29. heinäkuuta 1940 – 28. helmikuuta 1994, joka on sijainnut Lahden varuskunnassa Luokka:Suomen puolustusvoimat Luokka:Suomen sairaalat
AMX VCI

AMX VCI () on ranskalainen rynnäkköpanssarivaunu, joka perustuu AMX-13:n rungolle. AMX VCI:n ensimmäinen prototyyppi valmistui 1955 ja ensimmäiset sarjatuotannossa valmistuneet vaunut otettiin käyttöön 1957. Nämä valmisti Atelier de Construction Roanne (ARE). Mallin seuraaja Ranskan armeijassa on AMX-10P. == Aiheesta muualla == * Tank Encyclopedia Luokka:Ranskalaiset rynnäkköpanssarivaunut
BMP-23

BMP-23 on bulgarialainen rynnäkköpanssarivaunu, jonka valmistuksesta vastaa Bulgarian Defence Industries. Vaunu kehitettiin Bulgarian armeijan pyynnöstä. BMP-23 hyödyntää huomattavia määriä samaa tekniikkaa kuin venäläinen MT-LB. == Tekniset tiedot == Miehistö *3+7 Aseistus *23 mm automaattikanuuna 2A14 *7,62 mm konekivääri PKT *4 kpl AT-3 Sagger pst-ohjusta Mitat *Pituus: 7,285 m *Leveys: 2,85 m *Korkeus: 2,53 m *Maavara: 0,4 m Taistelumassa *15 200 kg Nopeus *61,5 km/h tiellä Toimintamatka *550 km Panssarointi *Ei tiedossa Luokka:Bulgarialaiset rynnäkköpanssarivaunut
Anazarbos

Anazarbos (, myös ; ) eli Caesarea () eli Justinopolis oli antiikin aikainen kaupunki Kilikiassa nykyisessä Turkissa Anatolian ylängöllä. Vanhimmat rauniot ovat ajalta ennen roomalaisia. Rooman hallinnossa kaupungin nimi oli Caesarea ja se oli Kilikian pääkaupunki. Maanjäristys tuhosi kaupungin lähes täysin. Keisari Justinus I rakennutti sen uusiksi ja nimesi Justinopolikseksi noin vuonna 525. 1100-luvulla kaupunki oli Vähä-Armenian pääkaupunki, ja sen nimeksi tuli jälleen Anazarbos. Kaupungin sijainti lähellä kapeaa solaa takasi sille alueella merkittävän aseman, ja siitä tuli yksi keskeisiä paikkoja Bysantin ja muslimimaailman välisissä kiistoissa. Kaupungissa on paljon roomalaisten ajoilta säilyneistä raunioita, mm. riemukaari, stadium ja amfiteatteri.Recent Discoveries in Eastern Ciliclia J. Theodore Bent The Journal of Hellenic Studies Vol. 11, (1890), pp. 231–235 == Lähteet == == Aiheesta muualla == Luokka:Adanan maakunta Luokka:Cilician provinssin kaupungit Luokka:Kilikian kaupungit
4400

4400 (The 4400) on yhdysvaltalainen science fiction -televisiosarja. Seattleen sijoittuva sarja on kuvattu Vancouverissa, Kanadassa. == Juoni == 4 400 viimeisten kuuden vuosikymmenen aikana kadonnutta ihmistä palaa yllättäen. He eivät ole vanhenneet poissaolonsa aikana eivätkä muista kyseisestä ajasta mitään. Palanneet yrittävät sopeutua samalla kun muut yrittävät selvittää, mitä tapahtui. Joillakin palanneilla osoittautuu olevan yliluonnollisia kykyjä ja myöhemmin sarjassa käy ilmi, että tulevaisuuden ihmiset ovat kaapanneet kadonneet ja palauttaneet heidät tähän aikaan estämään suuren katastrofin. Erityiskyvyt johtuvat promiciini-nimisestä aineesta, joka voimistaa aivoja ja antaa jokaiselle yksilöllisen kyvyn. ==Rooleissa== ==Jaksot== Kausi Esitetty Yhdysvalloissa Esitetty Suomessa 1\. kausi 11. heinäkuuta 2004 – 8\. elokuuta 2004 4. toukokuuta 2006 – 8\. kesäkuuta 2006 2\. kausi 5. kesäkuuta 2005 – 28\. elokuuta 2005 15. kesäkuuta 2006 – 7\. syyskuuta 2006 3\. kausi 11. kesäkuuta 2006 – 27\. elokuuta 2006 26. huhtikuuta 2007 – 19\. heinäkuuta 2007 4\. kausi 17. kesäkuuta 2007 – 16\. syyskuuta 2007 18. tammikuuta 2011 – 12\. huhtikuuta 2011 Sarja alkoi viiden jakson minisarjana, jota esitettiin Yhdysvalloissa viikoittain 11. heinäkuuta – 8. elokuuta 2004. Toisen tuotantokauden 13 jaksoa esitettiin 5. kesäkuuta – 28. elokuuta 2005. Kolmannella tuotantokaudella esitettiin 13 jaksoa ja se alkoi Yhdysvalloissa 11. kesäkuuta 2006. Sarjan neljäs tuotantokausi esitettiin Yhdysvalloissa kesällä 2007. Sarjan esittäminen Suomessa alkoi 4. toukokuuta 2006 Nelosella. == Aiheesta muualla == * Virallinen kotisivu * Sarjan suomenkielinen kotisivu * Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset scifi-sarjat Luokka:USA Networkin televisio-ohjelmat
Bugg

Bugg on ruotsalainen rock'n'swing-tanssi. Kotimaassaan tanssi on erittäin suosittu, mutta sen suosio on kasvanut viime aikoina suuresti myös suomalaisilla tanssilavoilla ehkä osittain varsin helpon perusaskelensa takia. Bugg on suhteellisen tuore tanssi, sen juuret ovat 1960–70-luvulla. Buggin kehitystä nykyiseen muotoonsa auttoi myös ruotsalaisen iskelmämusiikin kehittyminen. Buggia tanssitaan nelijakoisen, suhteellisen nopean musiikin tahdissa. Buggia opetetaan ja tanssitaan monella eri tyylillä. Perinteisin on pyörivä bugg, jossa tanssitaan paikoillaan naisen pyöriessä miehen ympäri. 1990-luvulla alkoi tanssissa eteneminen olla suosittua, jolloin syntyi liikkuva bugg. Buggin kehitys on ollut Ruotsissa yhä jatkuvaa, ja jalkatyöskentely sekä vientitekniikka ovatkin ottaneet vaikutteita muista swing-tansseista 2000-luvun puolella. Kilpatanssina bugg on tarkemmin määritelty kuin muut rock'n'swing-tanssit. ==Rock'n'swing -tanssiseuroja== *Baunssi / Hämeenlinna *Rock'n'Swing Dance Club Comets / Helsinki *Swing Team / Tampere *Flying Steps / Turku *Rock'n'Swing Dance Club Break / Jyväskylä *Mikkeli Swing Society / Mikkeli ==Aiheesta muualla== * Buggista löytyy materiaalia Nackswingetin videoarkistosta Luokka:Rock'n'swing-tanssit Luokka:Tanssiurheilu
Jani Telaranta

Jani Petteri Telaranta (9. huhtikuuta 1976 – 30. lokakuuta 2018)Kuolinilmoitus, Helsingin Sanomat 16.12.2018, s. C 17 oli suomalainen kapellimestari. Telaranta aloitti musiikkiopintonsa vuonna 1982 Jyväskylän konservatoriossa harmonikka pääaineenaan. Sieltä hän siirtyi vuonna 1985 Kotkan musiikkiopistoon, jossa hän aloitti pianon- ja sellonsoiton opiskelun. Vuonna 1992 hän aloitti orkesterinjohtamisen opinnot yksityisesti Jorma Panulan johdolla. Vuonna 1994 hänet hyväksyttiin Sibelius-Akatemian kapellimestariluokalle, jossa häntä Panulan lisäksi opettivat Atso Almila, Eri Klas ja Leif Segerstam. Hän osallistui myös Ilja Musinin ja Esa-Pekka Salosen mestarikursseille. Kapellimestaridiplominsa hän suoritti vuonna 1999. Telaranta osallistui Jean Sibelius -kapellimestarikilpailuun vuosina 2000https://www.hs.fi/kulttuuri/art-2000003884007.html ja 2005, ja ylsi jälkimmäisellä kerralla välierään.https://www.ts.fi/kulttuuri/1074068913/Jani+Telaranta+putosi+kapelimestarikilpailun+jatkosta Telaranta vieraili tärkeimpien suomalaisten orkestereiden johtajana sekä toimi kapellimestarina Ruotsissa, Tanskassa, Espanjassa ja Yhdysvalloissa. Telaranta oli keväällä 2000 perustetun Uuden Nuoren KamariOrkesterin (UNKO) ylikapellimestari.https://www.hs.fi/kulttuuri/art-2000004114157.html Hän toimi myös Tapiolan nuorten sinfonikkojen johtajana Espoon musiikkiopistossa vuosina 2006–2011. ==Lähteet== Luokka:Suomalaiset muusikot Luokka:Suomalaiset kapellimestarit Luokka:Vuonna 1976 syntyneet Luokka:Vuonna 2018 kuolleet
Nándor Mikola

Nándor Jozsef Mikola (ent. Mikolajcsik; 27. marraskuuta 1911 Budapest, Itävalta-Unkari – 3. toukokuuta 2006 Vaasa) oli unkarilaissyntyinen suomalainen akvarellitaiteilija.Nandor Mikola. Kuvataiteilijamatrikkeli. Hän opiskeli grafiikkaa ja maalausta synnyinmaassaan mutta muutti Suomeen 1935. Hän oli leimallisesti pohjalainen taiteilija, jonka useat työt liikkuvat esittävän ja abstraktin rajamailla. Useista teoksista voi tunnistaa niiden aiheen – maiseman tai luonnon yksityiskohdan – mutta aiheen käsittely ei ole luonnon jäljentämistä vaan oman kokemuksen ja tunnelman välittämistä. ==Elämä== Mikola opiskeli Budapestin taideteollisuuskoulun litografialuokalla (1928–1932), Wienin graafisessa instituutissa (1935) ja Budapestin vapaassa taideakatemiassa. Hän muutti Suomeen vuonna 1936. Mikola asui ja työskenteli Lapualla, Ilmajoella ja Vaasassa. Hän oli kahdesti naimisissa ja jäi leskeksi. Toisen maailmansodan aikana hän joutui unkarilaisuutensa takia internointileirille Lempäälään. thumb|upright|Karjalaan jääneiden vainajien muistoristi, Ilmajoki. thumb|Sonni-patsas, Ilmajoki. ==Ura== Mikolan töille on olennaista pelkistäminen.Nandor Mikola Tämä on nähtävissä sekä asetelmien ja maisemien kuvauksessa että abstrakteissa valo- ja väritutkielmissa. Hänen aiheensa ovat usein lakeusmaisemia, joenuomia, pihapiirejä ja koivikkomaisemia. Toisaalta hänen aihepiirejään olivat myös karut saaristomaisemat ja jyvevät, hiljaiset Lapin maisemat. Mikolan unkarilainen luonne näkyy temperamenttina ja dynamiikkana taiteessakin. Akvarellimaalauksen ohella Mikola teki öljyväritöitä 1950-luvulle saakka. 1960-luvun informalistisessa vaiheessa hän yhdisti öljyväri- ja akvarellimaalauksen. 1970-luvulla Mikola palasi jälleen akvarellimaalaukseen. Tyypillistä hänen akvarellitöissään on runsas veden käyttö. 1980-luvulla Nándor Mikola kiinnostui Huippuvuorten valosta. Vuosikymmenen loppupuolella hän käytti töissään myös akvarelliliitua. 1990-luvulla hänen taiteensa oli enimmäkseen abstraktisia kokeiluja. Mikolan taiteessa on nähtävänä akvarellitaiteen klassisia aiheita, kuten asetelmia, maisemia ja luontoa eri vuodenaikoina. Mikola suunnitteli Karjalaan jääneiden vainajien muistoristin ja Sonni-patsaan Ilmajoelle. Mikolalle myönnettiin professorin arvonimi 1979. == Lähteet == ==Kirjallisuutta== * * == Aiheesta muualla == * Nándor Mikolan muistokirjoitus Helsingin Sanomissa. * Nándor Mikola Taide Salmelan kokoelmissa. * Valassaarten värit leiskuivat Nándor Mikolan akvarelleihin. Yle Elävä arkisto. * Luokka:Suomalaiset taidemaalarit Luokka:Suomalaiset professorin arvonimen saaneet Luokka:Suomenunkarilaiset henkilöt Luokka:Taiteilijaprofessorit Luokka:Vuonna 1911 syntyneet Luokka:Vuonna 2006 kuolleet
Dąbrowa Górnicza

Dąbrowa Górnicza () on kaupunki Sleesian voivodikunnassa eteläisessä Puolassa. Kaupungin asukasluku oli 123 376 vuonna 2015. Se on osa yhteen kasvanutta noin kahden miljoonan asukkaan Ylä-Sleesian suurkaupunkialuetta. Se kasvoi vauhdikkaasti 1800-luvulla, kun sen lähistöltä oli löydetty hiiltä. Kaupunkiin perustettiin silloin suuri terästehdas. 1990-luvun aikana kaikki seudun hiilikaivokset ovat ehtyneet, mutta terästehdas jatkaa toimintaansa, nykyisin nimellä ArcelorMittal Poland.ArcelorMittal Poland commissions investments worth PLN 140m Arcelor Mittal == Historia == Juutalaisia muutti Dąbrowa Górniczaan 1800-luvun puolivälissä. Saksan armeija miehitti kaupungin 3.9.1939. Vuoden 1941 lopussa sinne perustettiin ghetto. Kesäkuun 26. päivänä vuonna 1943 ghetto tuhottiin ja sen asukkaat siirrettiin Srodulassa (Sosnowiec) sijainneeseen ghettoon. ==Sisarkaupungit== * Altševsk, Ukraina == Lähteet == == Aiheesta muualla == Dabrowa Gornicza Luokka:Sleesian piirikunnat
Tuomas Ollila

Tuomas Ollila -nimisiä henkilöitä ovat tai ovat olleet: * Tuomas Ollila, nyk. Tuomas Hannikainen (s. 1965), suomalainen kapellimestari ja viulisti * Tuomas Ollila (s. 2000), suomalainen jalkapalloilija.
Ruokangas Guitars

Ruokangas Guitars on suomalainen, maailman arvostetuimpien kitaranvalmistajien joukkoon lukeutuva yritys, jonka on perustanut Juha Ruokangas vuonna 1995. Kitarapajan tuotteet ovat käsin tehtyjä sähkökitaroita ja sähköbassoja. Ruokankaan paja sijaitsee nykyään Harvialassa, minne se muutti kesällä 2011 Hyvinkäältä. Pajalla myydään kitaroiden lisäksi myös kitaratarvikkeita. Ruokangas Guitars on palkittu vuonna 2012 Taito-Finlandialla. ==Kuvia== DukeArtisanRuokangas.jpg|Ruokangas Duke Artisan -kitara. UnicornClassicRuokangas.jpg|Ruokangas Unicorn Classic -kitara. VsopDeluxeRuokangas.jpg|Ruokangas Vsop Deluxe -kitara. MojoGrandeRuokangas.jpg|Ruokangas Mojo Grande -kitara. ==Lähteet== == Aiheesta muualla == * Ruokangas Guitarsin sivusto (ruokangas.com) * Juha Ruokangas kertoo kitaroiden valmistuksesta (ruokangas.com) * Ruokangas Guitars (Unicorn) Video Diary Episode 1 - Getting Started (2009, jatkuu osissa 2-17) (youtube.com) * NAMM oral history program (interview, Jan. 22, 2016) Juha Ruokangas (namm.org) * Pierre Journel (2017-03-15) Mojo Classic @Ruokangas Guitars review: a Telecaster coming from Finland (theguitarchannel.biz) Luokka:Kitaravalmistajat Luokka:Suomalaiset soitinvalmistajat
Sevara Nazarxon

Sevara Nazarxon (s. 1978) on uzbekistanilainen laulaja, säveltäjä ja dutárinsoittaja. Hän aloitti uransa Sideris-yhtyeessä, mutta lähti myöhemmin soolouralle. Vuonna 2003 ilmestyi hänen ensimmäinen kansainvälisesti julkaistu albuminsa Yol bolsin. Nazarxonin kappale Yallajonim oli vuonna 2005 ehdolla BBC Radio 3:n maailmanmusiikkipalkinnon saajaksi. Nazarxon laulaa uzbekiksi. == Albumit == * * * Bu Sevgi (2006) * == Lähteet == == Aiheesta muualla == * Viralliset sivut , , * Nazarxon levy-yhtiön sivuilla * Image & Narrative , identity and exoticism in Sevara Nazarkhan's Yol Bolsin Luokka:Uzbekistanilaiset laulajat Luokka:Vuonna 1978 syntyneet Luokka:Elävät henkilöt
NYPD Blue

NYPD Blue oli Emmy-palkittu pitkäikäinen yhdysvaltalainen television rikossarja. Sen tapahtumat sijoittuivat New Yorkiin. Sarjan loivat Steven Bochco ja David Milch. Yhdysvalloissa ABC-televisiokanava esitti sitä 21. syyskuuta 1993 - 1\. maaliskuuta 2005. Sarjan tapahtumat käsittelivät kuvitteellisen Manhattanin 15. rikospiirin sisäisiä ja ulkoisia kamppailuja työ- ja ihmissuhdeasioissa. Tyypillinen jakso kattaa yhden päivän tapahtumat ja siinä punoutuu yhteen useita samanaikaisia juonikuvioita. Dennis Franzin esittämä Andy Sipowicz, NYPD:n veteraanipoliisi oli sarjan päähenkilö. Tärkeimpiä muita hahmoja olivat David Caruson esittämä etsivät John Kelly (1993–1994), etsivä Bobby Simone (Jimmy Smits, 1994–1998), etsivä Danny Sorenson (Rick Schroder, 1998–2001) ja etsivä John Clark Jr. (Mark-Paul Gosselaar, 2001–2005). Nämä kaikki esittivät Sipowiczin nuorempaa työparia. Dennis Franz oli ainoa näyttelijä, joka oli mukana kaikissa 261 esitetyssä jaksossa. Etsivä Greg Medavoyta esittänyt Gordon Clapp oli mukana myös kaikilla 12 tuotantokaudella. Luokka:1990-luvun yhdysvaltalaiset draamasarjat Luokka:1990-luvun yhdysvaltalaiset rikossarjat Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:Golden Globe -palkitut televisiosarjat Luokka:SAG-palkitut televisiosarjat Luokka:ABC:n televisio-ohjelmat
Johnny Logan

Johnny Logan, oikealta nimeltään Seán Patrick Michael Sherrard (s. 13. toukokuuta 1954 Frankston, Australia) on irlantilainen laulaja. Hän on voittanut Eurovision laulukilpailun kahdesti laulajana ja kahdesti kappaleen säveltäjänä, eli käytännössä koko kilpailun yhteensä kolme kertaa. Hän on ainoa Eurovision-laulukilpailun kolmesti voittanut ihminen. Uransa aikana Logan on julkaissut 40 singleä ja 19 albumia. Loganin isä oli tunnettu irlantilainen tenori Patrick O'Hagan, joka esiintyi mm. kolmesti Valkoisessa talossa Washingtonissa. Perhe muutti takaisin Irlantiin Johnnyn ollessa kolmen vuoden ikäinen. Lapsuudessaan ja nuoruudessaan hän soitti kitaraa ja kirjoitti lauluja. Koulun jälkeen hän toimi sähköasentajana ja esiintyi folk- ja blues- klubeilla. Ensimmäisen euroviisuvoittonsa Logan saavutti 1980 Haagissa Alankomaissa Shay Healyn kappaleella "What's Another Year?". Toisen voittonsa hän nappasi 1987 Brysselissä Belgiassa omalla kappaleellaan "Hold Me Now". Vuonna 1992 Malmössä Ruotsissa käydyn kilpailun voitti Linda Martin Loganin kirjoittamalla kappaleella "Why Me?" Iltalehti 11.5.1992: Johnny Logan on ilmiö. Aikaisemmin Martinin esittämä Loganin kirjoittama kappale oli lähellä voittoa vuonna 1984 Luxemburgissa, kun "Terminal 3" sijoittui toiseksi voiton mentyä ruotsalaiselle Herreysille kappaleella "Diggi-loo diggi-ley". Hänellä on kolme poikaa avioliitostaan Ailís Sherrardin kanssa. Pojista Jack on soittanut isänsä taustayhtyeessä. Avioliitto kariutui hieman ennen toista viisuvoittoa vuonna 1987. Johnny Logan on seurustellut jo pitkään managerinsa Tanja Surmannin kanssa. Loganin vuonna 2023 kuollut isoveli Michael "Mick" Sherrard toimi hänen kitaristinaan. Johnny Logan on ollut absolutisti vuodesta 2005. ==Suomalaisessa televisiossa== Suomalaisilla tv-kanavilla Johnny Logan on esiintynyt Eurovision laulukilpailujen lisäksi useasti. Viimeisimmän Eurovision laulukilpailuvoittonsa jälkeen 6. kesäkuuta 1992 Logan esiintyi erikoisvieraana Lahden kaupunginteatterista lähetetyssä Yle TV1:n Keskiyön auringon laulufestivaalissa (Midnight Sun Song Festival) Katso-lehti 6.6.1992 ja 11. helmikuuta 1998 TV1 lähetti Sunny Notes Oy:n tuottaman ohjelman Mr. Euroviisu – Johnny Logan Ilta-Sanomat 11.2.1998. Tv-ohjelman konserttiosuudet oli nauhoitettu Johnny Loganin Kulttuuritalon konsertista Helsingissä 3. helmikuuta 1998. == Lähteet == == Aiheesta muualla == Luokka:Euroviisuvoittajat Luokka:Irlannin euroviisuedustajat Luokka:Vuoden 1980 euroviisuedustajat Luokka:Vuoden 1987 euroviisuedustajat Luokka:Irlantilaiset laulajat Luokka:Vuonna 1954 syntyneet Luokka:Elävät henkilöt
Bob Montgomery

Bob Montgomery (10. helmikuuta 1919 – 25. elokuuta 1998) oli amerikkalainen nyrkkeilijä, jonka uran huippuvuodet ajoittuivat 1940-luvun tienoille. Urallaan hän otteli ammattilaisena 97 ottelua, joista hän voitti 75 (37 tyrmäyksellä), hävisi 19 ja kolme ottelua päättyi ratkaisemattomina. Montgomery aloitti ammattilaisuransa vuonna 1938 ja voitti 23 ensimmäistä otteluaan, jotka kaikki käytiin Philadelphiassa ja Atlantic Cityssä. Hän otteli neljä ottelua Beau Jackia vastaan 1940-luvulla. Ensimmäisen kerran miehet kohtasivat 21. toukokuuta 1943 NYSAC:n kevytsarjan 15-eräisessä maailmanmestaruusottelussa. Montgomery voitti ottelun kaikin tuomariäänin. Samana vuonna 19. marraskuuta hän kuitenkin hävisi tittelin takaisin Jackille. Voitettuaan Ike Williamsin ja hävittyään Bummy Davisille Montgomery eteni jälleen mestaruusotteluun Jackia vastaan 3. maaliskuuta vuonna 1944 ja voitti. Neljännen kerran miehet kohtasivat New Yorkin Madison Square Gardenissa 15 822 katsojan edessä ottelussa, jossa mestaruus ei ollut panoksena. 10-eräisen ottelun Montgomery hävisi. Pian ottelun jälkeen molemmat joutuivat armeijaan. Vuonna 1946 Montgomery puolusti titteliään Allie Stolzia ja Wesley Mouzonia vastaan menestyksekkäästi. 4. elokuuta 1947 hän kuitenkin hävisi kiistattomassa maailmanmestaruusottelussa Ike Williamsille teknisellä tyrmäyksellä kuudennessa erässä. Urallaan Montgomery voitti lukuisia maineikkaita vastustajia, kuten Lew Jenkins, Davey Day, Lulu Costantino, Fritzie Zivic, Joey Peralta, Leo Rodak ja Tony Pellone. ==Aiheesta muualla== * Ammattilaisottelutilastot BoxRec-tietokannassa * Montgomery IBHOF:n sivuilla Luokka:Yhdysvaltalaiset nyrkkeilijät Luokka:Vuonna 1919 syntyneet Luokka:Vuonna 1998 kuolleet
Kona (departementti)

Kona on departementti Mouhounin provinssissa Burkina Fasossa. Alueella on asukkaita 18 033http://www.inforoute-communale.gov.bf/list_vill/bm.htm. Alueen pääkaupungin nimi on myös Kona. Alueella on neljä koulua, joista ensimmäinen avattiin Konan kaupunkiin 1973.Sociolinguistic survey report for the Marka- Dafin language. Byron ja Annette Harrison. SLI International 2001. s. 42 (pdf) == Kylät == * Kona (2 704 asukasta) * Blé (767) * Dafina (1 590) * Dangouna (1 158) * Goulo (458) * Kouana (1 488) * Lah (3 239) * Nana (1 057) * Pie (1 690) * Sanfle (564) * Soungoule (320) * Tâ (650) * Tena (422) * Tona (1 005) * Yankoro (115) * Yoana (568) * Zina (238) ==Lähteet== == Aiheesta muualla == * Säätietoja * Sijainti Luokka:Burkina Fason maantiede Luokka:Burkina Fason kaupungit
Kiinan Taipei

Kiinalainen Taipei tai Kiinan Taipei () on nimitys, jota monet kansainväliset järjestöt käyttävät Taiwanin, Peskadorien, Kinmenin, Matsun ja Wuchiun saaria hallitsevasta ja pääkaupunkinaan Taipeita pitävästä Kiinan tasavallasta, lyhyemmin Taiwanista. == Tausta == Eriävän nimen käyttö johtuu siitä, että valtaosin mantereella hallitseva kommunistinen Kiinan kansantasavalta, lyh. Kiina, on useiden kansainvälisten yhdeksi ja ainoaksi Kiinaksi tunnustama, joten ne eivät tunnusta Taiwanin käytännöllistä itsenäisyyttä, vaan pitävät sitä Kiinan osana. Vuonna 1971 Yhdistyneet kansakunnat tunnusti mantereen Kiinan, jolloin Taiwan menetti paikkansa ja sen asema ainoana Kiinana meni kommunistiselle Kiinalle. Näin itsenäisenä valtiona moniin järjestöihin, kuten Kansainväliseen olympiakomiteaan, osallistuneen Taiwanin tilanne muuttui. KOK hyväksyi nimen Kiinan Taipei vuonna 1981. Taiwan on osallistunut olympialaisiin nimellä Kiinan Taipei vuodesta 1984 lähtien. Olympialaisissa Kiinan Taipeilla on käytössään myös oma, kansallisesta lipusta poikkeava, lippu. Maan kansallislaulun sijaan käytetään Lipun laulua. == Kritiikkiä == Taiwanin näkemyksen mukaan ainoastaan nimitys Kiinalainen Taipei () on oikea, sillä muodon Kiinan Taipei () voi tulkita viittaavan alueen kuulumiseen kommunistiselle Kiinalle. Kiinankielinen termi zhōnghuá viittaa nimenomaisesti kiinalaiseen kulttuuriin tai etnisyyteen. Kiinan Taipei -nimitystä on pidetty nöyryyttävänä, sillä monet muutkin osittain tunnustetut maat (kuten Palestiina) voivat osallistua kisoihin omalla nimellään. == Lähteet == Luokka:Taiwanilainen yhteiskunta Luokka:Kansainvälinen politiikka
Gasellit (suku)

Gasellit (Gazella) on antilooppisuku, johon kuuluu 10 lajia. Gasellit elävät Afrikan savanneilla, mutta niitä on tavattu myös Etu-Intiasta. Monet gasellit ovat uhanalaisia, ja joitain lajeja on kuollut sukupuuttoon. Osa aikaisemmin tähän sukuun kuuluneita lajeja, kuten punakaulagaselli ja grantingaselli, kuuluu nyt sukuun Nanger. Thomsoningaselli ja punaotsagaselli kuuluvat puolestaan sukuun Eudorcas. == Lajit == * arabiangaselli (Gazella arabica) * persiangaselli (Gazella bennettii) * jemeningaselli (Gazella bilkis) * atlasgaselli eli cuvieringaselli (Gazella cuvieri) * aavikkogaselli eli dorcasgaselli (Gazella dorcas) * Gazella erlangeri * vuorigaselli (Gazella gazella) * saharangaselli eli valkogaselli (Gazella leptoceros) * Gazella saudiya (kuollut sukupuuttoon) * kärsägaselli (Gazella spekei) * kuhertajagaselli (Gazella subgutturosa) == Lähteet == Luokka:Gasellit
Vydūnas

Vydūnas (liett. Vilius Storosta, saks. Wilhelm Storost; 22. maaliskuuta 1868 Jonaičiai, Itä-Preussi (nykyinen Liettua) – 20. helmikuuta 1953 Detmold, Länsi-Saksa) oli Preussin liettualainen kirjailija, runoilija, opettaja, filosofi ja humanisti. Hän oli tärkeässä asemassa liettualaisen kulttuurin kehittämisessä 1800-luvun lopulta alkaen. Vydūnas kouluttautui opettajaksi ja oli vuodesta 1888 töissä kansakoulussa Kintaissa. Vuonna 1892 hän siirtyi Tilsitiin poikakouluun, jossa työskenteli seuraavat kaksi vuosikymmentä. Hän opetti saksaa ja englantia, mutta myös liettuan kieltä sekä liikuntaa ja voimistelua. Vakava sairaus, keuhkotuberkuloosi, oli tuonut hänelle jo varhain vakaumuksen ruumiin ja sielun välisen tasapainon tärkeydestä. Myöhemmin hän kehitteli lukuisia ajatelmia ja kirjoituksia henkisyyden täyteisestä elämästä, jonka näki perustaksi humanismille. Hän oli suuresti kiinnostunut intialaisesta kulttuurista ja käänsi 1946 hindulaisuuden Bhagavad Gitan ensimmäisenä liettuan kielelle. Vydūnasin nykyinen tunnettuus Liettuassa perustuu kuitenkin eniten siihen työhön, jonka hän teki liettualaisen kulttuurin henkiinherättämiseksi, aivan erityisesti kansanlaulujen ja maalaisväestön perinnäistapojen osalta. Tilsitissä hän johti kirkkokuoroa ja kirjoitti lukuisia lauluja kuin myös teatterikappaleita, joita sitten esitettiin harrastajateatterissa, jonka toiminnassa hän oli myös avainasemassa. Vydūnasilla oli myös oma merkittävä osansa liettualaisen muinaisen pakanauskon uudelleen esiintuomisessa osana kansankulttuurin palauttamista entiseen arvoonsa. Liettualaiset oli käännytetty aikoinaan Euroopan kansoista viimeisinä kristityiksi, ja pakanalliset perinteet olivat säilyttäneet voimansa. Hänen johdollaan alettiin jälleen viettää perinteisiä liettualaisia juhlapäiviä. Liettuan itsenäistyttyä 1918 kansankulttuuri koki kukoistuskauden. Vuodesta 1933 Vydūnas työskenteli Liettuan Klaipėdassa (saks. Memel) paikallisessa musiikkiopistossa. Hänen 1932 ilmestynyt saksaksi kirjoittamansa kirja aiheesta "700 vuotta saksalais-liettualaisia suhteita" joutui natsien kieltämäksi 1933 sen sisältämistä kansainyhteisymmärrykseen kannustavista ajatuksista sekä siitä, ettei se ylistänyt saksalaisuutta, johtuen. Kun Klaipėda 1938 liitettiin natsi-Saksaan, pantiin hänet – 70-vuotiaana – kahdeksi kuukaudeksi vankilaan, joskin vapautettiin sitten vastalauseiden johdosta. 1944 Vydunas pakeni saksalaisten kanssa lähestyvää puna-armeijaa. Vietettyään sodan päättyessä joitakin kuukausia pakolaisleirillä, asettui hän asumaan Detmoldiin, jossa kuoli 85 vuoden iässä 1953. Neuvostoliiton hajottua 1991 täytettiin hänen viimeinen toiveensa, kun hänen maalliset jäänteensä siirrettiin Liettuaan. Hänen hautansa sijaitsee Bitėnaissa Šilutėn lähellä. == Aiheesta muualla == * Vydūnas (liettuaksi) * Letzte Monate 1944 - 1945 in Powarben, Ostpreußen * Vydunas 1918. Luokka:Liettualaiset runoilijat Luokka:Liettualaiset filosofit Luokka:Uuspakanat Luokka:Vuonna 1868 syntyneet Luokka:Vuonna 1953 kuolleet
Claus Theo Gärtner

Claus Theo Gärtner (s. 19. huhtikuuta 1943 Berliini, Saksa) on saksalainen näyttelijä, joka tunnetaan erityisesti television rikossarjan Kahden keikka (Ein Fall für zwei) päähenkilön Josef Matulan esittäjänä. Sarjan viimeinen jakso esitettiin Saksassa 29. maaliskuuta 2013 ja Suomessa 18. tammikuuta 2015. Sarjan tekeminen päättyi, kun Gärtner jäi eläkkeelle. Hän näytteli sarjassa vuosina 1981–2013 yhteensä 300 jaksossa. Marcus Zieman:Josef Matulalle käy huonosti 32 vuoden jälkeen, Yle.fi uutiset 26.3.2013, viitattu 26.3.2013 == Elämä == Nuoruusvuotensa Gärtner vietti Itävallassa, Yhdysvalloissa ja Kaakkois-Aasiassa. Hän on opiskellut musiikkia Braunschweigissa ja Hannoverissa. Teatterissa hän debytoi ollessaan Göttingenissä. Nuoruudessaan Gärtner oli aktiivisesti mukana Saksan sosialistisen opiskelijaliiton toiminnassa. Gärtner meni naimisiin itseään 36 vuotta nuoremman elokuva-alan opiskelija Sarah Würglerin kanssa 26. syyskuuta 2008. He ehtivät seurustella ennen avioliittoa kuusi vuotta. Avioliitto on Gärtnerin kolmas. == Ura == Parhaiten Gärtner tunnetaan Kahden keikka -televisiosarjan kovaotteisena yksityisetsivänä Josef Matulana. Vuodesta 1981 lähtien hän esiintyi sarjan 300 jaksossa. Gärtner voitti roolistaan Hessischer Fernsehpreis -palkinnon vuonna 2004. Hän oli myös itse ohjaajana viidessä sarjan jaksoista. Gärtner tunnetaan myös innokkaana automiehenä, ja hän toteutti itse sarjassa autoilla tehtävät stuntkohtaukset. ==Lähteet== ==Aiheesta muualla== * Viralliset kotisivut * Luokka:Saksalaiset näyttelijät Luokka:Vuonna 1943 syntyneet Luokka:Elävät henkilöt
Zacarias Moussaoui

Zacarias Moussaoui (s. 30. toukokuuta 1968) on marokkolaissyntyinen ranskalainen henkilö. Hän on ensimmäinen syyskuun 2001 iskuista tuomittu henkilö. Moussaoui pidätettiin ennen iskuja, mutta hän ei kertonut tietojaan kuulustelijoille. Huhtikuussa 2005 hän tunnusti valehdelleensa kuulustelijoille tiedoistaan Osama bin Ladenin johtamaa operaatiota koskien. Moussaouin asianajajat väittivät ennen tunnustusta, ettei Moussaoui ole oikeustoimikelpoinen mielenterveysongelmiensa vuoksi. Kuusi viikkoa kestäneen oikeudenkäynnin päätteeksi Moussaoui tuomittiin 3. toukokuuta 2006 elinkautiseen vankeusrangaistukseen ilman mahdollisuutta ehdonalaiseen vapauteen. Amerikkalaisten tuomareiden mukaan Moussaouin valehtelu johti lähes 3 000 ihmisen kuolemaan. ”Sinä hävisit Amerikka, minä voitin”, Moussaoui sanoi poistuessaan oikeustalolta. Tuomio sai ristiriitaisen vastaanoton Yhdysvalloissa. Toisaalta sitä pidettiin osoituksena tuomioistuimen puolueettomuudesta, toisaalta moni toivoi oikeussalissa uhittelevasti käyttäytyneen Moussaouin teloittamista. Moussaoui kiisti oikeudenkäynnin päätöksen jälkeen syyllisyytensä ja anoi uutta oikeudenkäyntiä. Perusteena anomukselleen Moussaoui kertoi, että hän ymmärsi vasta myöhemmin mahdollisuuteen saada oikeudenmukainen oikeudenkäynti, vaikka valamiehistö koostuikin amerikkalaisista. Yhdysvaltain laki ei kuitenkaan tarjoa syytetylle mahdollisuutta perua tunnustustaan sen jälkeen, kun tuomio on luettu. Melko pian tuomionluvun jälkeen Internetissä julkaistiin ääninauha, jossa Osama bin Ladeniksi esittäytyvä henkilö väittää Moussaouin olevan syytön syyskuun 2001 terrori-iskuihin. Yhdysvaltojen tiedustelupalvelun CIA:n asiantuntijoiden mukaan nauhalla todella esiintyi bin Laden. Zacarias Moussaoui istuu rangaistustaan Coloradossa sijaitsevassa huippuvalvotussa ADX Florence -vankilassa. == Lähteet == Luokka:Al-Qaidan jäsenet Luokka:Ranskalaiset elinkautisvangit Luokka:Vuonna 1968 syntyneet Luokka:Elävät henkilöt
5-metoksidi-isopropyylitryptamiini

5-metoksidi-isopropyylitryptamiini (5-MeO-DiPT, 5-metoksi-N,N-di- isopropyylitryptamiini) on psykedeelinen tryptamiini. Erowid-sivun mukaan tyypillinen annos on 8–15 mg suun kautta ja vaikutusaika 4–5 tuntia. Tihkal- kirjan mukaan annostus on 6–12 mg suun kautta ja kesto 4–8 tuntia. 5-MeO-DiPT suosio oli voimakkaimmillaan vuosien 1999 ja 2001 välillä, jolloin sitä sai tilattua helposti internetistä. Vuonna 2003 sen myynnistä, ostamisesta ja hallussapidosta ilman DEA:n lupaa tuli Yhdysvalloissa laitonta. 5-MeO-DiPT on luokiteltu huumausaineeksi Suomessa. 5-MeO-DiPT:n on todettu olevan rotille hermomyrkyllinen aine. == Katso myös == * 5-MeO-MiPT * Di- isopropyylitryptamiini * 2C * NBOMe * Psykedeeliset fenetyyliamiinit * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * Erowid-portaali * TiHKAL-kirja osoitteessa Erowid * isomerdesign.com Luokka:Psykedeeliset tryptamiinit
Felicity

Felicity on yhdysvaltalainen kuvitteelliseen New Yorkin yliopistoon sijoittuva Emmy- ja Golden Globe -palkittu draamasarja, joka keskittyy päähenkilönsä Felicity Porterin (Keri Russell) opiskelijaelämän tapahtumiin. Sarjan loivat J. J. Abrams ja Matt Reeves, ja sitä esitettiin Yhdysvalloissa neljä tuotantokautta vuosina 1998–2002. Kaikkiaan sarjaa kuvattiin 84 jaksoa sekä esittämätön pilottijakso. Toisella tuotantokaudella Keri Russell leikkasi pitkät hiuksensa ja WB Network siirsi sarjan esittämisen sunnuntaihin. Katsojaluvut romahtivat. WB Network syytti tapahtuneesta Russellin hiuksia ja kielsi sarjan muilta näyttelijöiltä hiustenleikkuun. Myöhemmissä DVD- julkaisuissa kerrotaan useaan otteeseen, että hiusten lyhennys oli käsikirjoitettu.http://www.imdb.com/title/tt0134247/ == Lähteet == ==Aiheesta muualla== * Luokka:1990-luvun yhdysvaltalaiset nuortendraamasarjat Luokka:2000-vuosikymmenen yhdysvaltalaiset draamasarjat Luokka:The WB:n televisio-ohjelmat
Marko Kivenmäki

Marko Kivenmäki (s. 20. heinäkuuta 1975 Turku) on suomalainen uransa päättänyt jääkiekkoilija, jonka pelipaikka oli laitahyökkääjä. Alun perin turkulainen Kivenmäki ei löytänyt paikkaa Turun Palloseurasta, joten hän lähti kokeilemaan taitojaan Norjaan. Hän viihtyi siellä kaksi kautta, joista viimeisellä hän teki 67 tehopistettä. Nämä herättivät Porin Ässien päävalmentajan Veli-Pekka Ketolan kiinnostuksen. Kivenmäki pääsi Ässiin kokeilemaan taitojaan. Hän pelasi ensimmäisen kauden nimekkäässä kentässä ja teki 25 tehopistettä. Porissa hän viihtyi kaksi ja puoli kautta, kunnes tipahti Rauman Lukon kautta takaisin divisioonakiekkoon. Kahden muualla pelatun kauden jälkeen Kivenmäki halusi vielä näyttää taitonsa SM-liigassa. Hän vakuutti taidoillaan päävalmentaja Mika Toivolan ja teki kaudella 2005–2006 oman piste- ennätyksensä, 19+34=53, ja pelasi ylivoimaisesti parhaan kautensa. Kivenmäki voitti saman kauden pudotuspelien pistepörssin tekemällä tehot 4+9=13. Samalla kaudella hän saavutti SM-hopeaa Ässien riveissä. Tuon kauden jälkeen Ässien menestys ei ollut yhtä hyvää, mutta Kivenmäki jatkoi pisteiden tekoa lähes piste/ottelu-tahdilla. Kaudella 2009–2010 hän sijoittui pistepörssin kuudenneksi, mutta siitä huolimatta Ässät päätti olla jatkamatta hänen sopimustaan. Kaudeksi 2010–2011 hän palasi takaisin kasvattajaseuraansa Turun Palloseuraan. Kivenmäki lopetti uransa kauteen 2010–2011. Kivenmäki on myös rullakiekon maailmanmestari vuodelta 2000. Hänen seurajoukkueensa rullakiekon SM-liigassa oli Kiekko-67 sekä Team Labedan Kiekko-67. Kivenmäen poika Otto Kivenmäki pelaa myös jääkiekkoa Lappeenrannan SaiPassa. Kivenmäki toimii nykyään Ässien U-16 SM (C-nuoret) joukkueen päävalmentajana ja jatkaa pestissä vuoteen 2023 yksivuotisella sopimuksella.https://www.porinassat.fi/uutiset/46218/juniorijoukkueiden- paatoimiset-paavalmentajat-jatkavat-assishttps://assat.com/fi- fi/article/uutiset/marko-kivenmaki-a-nuorten-valmennusryhmaan/519/ ==Tilastot== 1994–1995 Kiekko-67 I-divisioona 17 5 9 14 10 7 1 2 3 10 1995–1996 Kiekko-67 I-divisioona 36 7 7 14 75 5 2 3 5 30 1996–1997 Frisk Asker GET-ligaen 37 16 19 35 62 1997–1998 Frisk Asker GET-ligaen 44 30 37 67 60 1998–1999 Ässät SM-liiga 51 9 16 25 94 1999–2000 Ässät SM-liiga 40 9 13 22 20 2000–2001 Ässät SM-liiga 22 3 3 6 20 Lukko SM-liiga 29 1 7 8 18 3 0 2 2 2 2001–2002 UJK Mestis 7 0 3 3 12 Skellefteå Allsvenskan 36 10 10 20 20 2002–2003 Ässät SM-liiga 4 0 2 2 10 Jukurit Mestis 2 0 0 0 0 Frisk Asker GET- ligaen 22 18 10 28 72 Hull Thunder BNL 1 1 0 1 0 2003–2004 Ässät SM-liiga 53 14 28 42 68 2004–2005 Ässät SM-liiga 48 11 25 36 66 2 1 0 1 2 2005–2006 Ässät SM-liiga 56 19 34 53 68 12 4 9 13 34 2006–2007 Ässät SM-liiga 43 14 35 49 104 2007–2008 Ässät SM-liiga 20 2 18 20 14 2008–2009 Ässät SM-liiga 57 11 24 35 42 2009–2010 Ässät SM-liiga 58 16 34 50 62 2010–2011 TPS SM-liiga 34 2 12 14 34 12 kautta yhteensä SM-liigaSM-liiga.fi: Marko Kivenmäki 515 111 251 362 620 17 5 11 16 38 == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 1975 syntyneet Luokka:Elävät henkilöt
Brian Gaskill

Brian Gaskill (s. 22. tammikuuta 1970 Honolulu, Havaiji) on yhdysvaltalainen näyttelijä. Hän on näytellyt muun muassa sarjassa Models Inc. Vuonna 1995 hän näytteli Bobby Warneria saippuasarjassa All My Children. Vuonna 2001 hän näytteli vampyyria Port Charles-sarjassa. Vuonna 2003 Gaskill aloitti esiintymisen sarjassa Kauniit ja rohkeat, jossa hän näytteli Oscar Maronea. Gaskill poistui sarjasta kuitenkin vuonna 2004. == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Sud-Ouest (Burkina Faso)

Sud-Ouest on hallintoalue Burkina Fason lounaisosassa. Sen pääkaupunki on Gaoua.Monographie, s. 20. Vuoden 2006 väestönlaskennan mukaan alueella on 620 767 asukasta. Sen pinta-ala on 16 318Monographie, s. 19. tai 16 533 neliökilometriä. ==Maantiede, ilmasto ja luonto== Vuonna 2001 perustettu alue käsittää kuusi prosenttia Burkina Fason pinta-alasta. Se rajoittuu lännessä Cascadesin, pohjoisessa Hauts-Bassinsin ja Boucle du Mouhounin ja koillisessa Centre-Ouestin alueisiin sekä idässä Ghanaan ja etelässä Norsunluurannikkoon. Maisemaa leimaavat keskimäärin 450 metriä korkeat ylängöt, laajat tasangot, alangot, kukkulat ja kalliot. Joet kuuluvat Mouhounin eli Mustan-Voltan ja Comoén vesistöihin.Monographie, s. 19–20. Ilmasto on sudanilaistyyppinen. Vuotuinen sademäärä on 900–1200 millimetriä. Sadekausi kestää huhtikuusta lokakuuhun. Kuivaa kautta leimaa harmattan-tuuli. Lämpötilat vaihtelevat 21 ja 32 asteen välillä. Kasvillisuus on puu- ja heinäsavannia, avointa metsää ja galleriametsiä. Suojeltujen metsäalueiden pinta-ala on 55 000 ja eläintensuojelualuiden 78 700 hehtaaria. Eläimistöön kuuluvat muun muassa piikkisiat ja norsut sekä monet lintulajit. ==Hallinnollinen jako ja asutus== Alueeseen kuuluu neljä provinssia, 28 departementtia, neljä kaupunkikuntaa, 24 maalaiskuntaa ja 1047 kylää. Provinsseja ovat Bougouriba, Ioba, Noumbiel ja Poni ja kaupunkeja niiden keskuspaikat Diébougou, Dano, Batié ja GaouaMonographie, s. 21.. Alueella asuu 4,4 prosenttia Burkina Fason väestöstä. Kaupunkiväestön osuus on 11,3 prosenttia,Monographie, s. 24. mikä on huomattavasti alle maan keskiarvon (22,7 %). Asukkaat ovat etupäässä lobeja, dagareja ja biriforeja. Lisäksi on jonkin verran pohjoisesta ja lännestä muuttaneita moseja ja boboja. Puhutuimmat kielet ovat lobi (37,8 %), dagari (37,2 %), moore (7,8 %), djula (2,8 %) ja fulani (2,4 %). Djulaa tai bambaraa, moorea ja ranskaa puhutaan eniten kaupungeissa.Monographie, s. 36–37. Animisteja on 64,9, katolisia 17,7, muslimeja 12,9 ja protestantteja 3,3 prosenttiaMonographie, s. 34.. ==Talous== Väestöstä yli 70 prosenttia harjoittaa maanviljelyä, karjanhoitoa ja kalastusta. Muita elinkeinoja ovat käsityöammatit, kaupankäyntiMonographie, s. 72. ja kullankaivu. Gaoua on huomattava rajakaupan keskus. ==Lähteet== * ===Viitteet=== Luokka:Burkina Fason alueet
Centre (Burkina Faso)

Centre on hallintoalue Burkina Fason keskiosassa. Se käsittää maan pääkaupungin Ouagadougoun. Vuoden 2006 väestönlaskennan mukaan alueella on 1 727 390 asukastaMonographie, s. 24.. Sen pinta-ala on 2 826,Monographie, s. 17. 2 857 tai 2 869 neliökilometriä. ==Maantiede ja ilmasto== Vuonna 2001 perustettuMonographie, s. 19. alue käsittää yhden prosentin Burkina Fason pinta-alasta. Se rajoittuu pohjoisessa ja idässä Plateau-Centralin, etelässä Centre-Sudin ja lännessä Centre-Ouestin alueisiin. Maisemaa leimaa 300–400 metriä korkea puolitasanko. Tärkein vesistö on Nakambén eli Valkoisen-Voltan sivujoki Massili. Kasvillisuus on etupäässä pensas- ja ruohosavannia.Monographie, s. 20. Ilmasto on sudanilais-sahelilainen. Vuotuinen sademäärä on 600–800 millimetriä. Sadekausi kestää toukokuusta lokakuuhun. Kuivana aikana puhaltaa harmattan-tuuli. Lämpötilat vaihtelevat 17 ja 36 asteen välillä.Monographie, s. 19–20. ==Hallinnollinen jako ja asutus== Alueeseen kuuluvat Kadiogon provinssi sekä Ouagadougoun kaupunkikunta, joka jakautuu kahteentoista arrondissementtiin ja 55 sektoriin. Entiset kuusi maalaiskuntaa kuuluvat vuodesta 2009 lähtien kaupunkialueeseen. Alueella asuu 12,3 prosenttia Burkina Fason väestöstä. Kaupunkiväestön osuus oli vuoden 2006 väestönlaskennassa 85,4 prosenttia. Asukkaat ovat etupäässä moseja. Puhutuimmat kielet ovat moore (79,8 %), ranska (7,5 %), djula (4,0 %), fulani (1,4 %) ja bisa (1,2 %)Monographie, s. 36.. Muslimeja on 55,9, katolisia 36,2 ja protestantteja 6,0 prosenttiaMonographie, s. 34.. ==Talous== Tärkeimmät elinkeinot ovat palvelut ja kaupankäynti (34,4 %), maanviljely ja karjanhoito (20,1 %) sekä käsityöammatit ja teollisuus (19,2 %)Monographie, s. 72.. ==Lähteet== * ===Viitteet=== Luokka:Burkina Fason alueet
Hidas

Hidas on Hectorin 20. studioalbumi, joka ilmestyi vuonna 1999. Se nousi Suomen virallisen listan sijalle 21. == Kappaleet == Kaikki kappaleet kirjoittanut Hector, ellei toisin mainittu. # # # # # # # # # # # # == Muusikot == * Hector – laulu, taustalaulu (kappaleet 3 ja 11), sähkökitara (kappale 1), akustinen kitara (kappale 5) * Milka Pajukallio – laulu (kappale 12) * Jarmo Saari – kitarat (kappaleet 1–5, 8 ja 10), mandoliini (kappale 3) * Ile Kallio – kitarat (kappaleet 9 ja 11) * Anssi Växby – basso (kappaleet 4 ja 11), kontrabasso (kappaleet 9 ja 12) * Jukka Kiviniemi – basso (kappaleet 1 ja 3) * Harri Ala-Kojola – rummut (kappaleet 1, 3, 9 ja 11) * Anssi Nykänen – rummut (kappaleet 2 ja 4) * Teppo Mäkynen – rummut (kappaleet 7 ja 10) * Jukka Hakoköngäs – kosketinsoittimet (kappaleet 1, 2, 4, 5, 7, 10 ja 12), kitara (kappaleet 7, 8 ja 10), basso (kappaleet 7, 8 ja 10), sähköpiano (kappale 3), haitari (kappale 3), lyömäsoittimet (kappaleet 3 ja 10), melodica (kappale 10) * Pekka Witikka – kosketinsoittimet (kappaleet 6, 9 ja 11), musiikkiohjelmointi (kappaleet 6, 8, 9 ja 11) * Mongo Aaltonen – lyömäsoittimet (kappaleet 2, 5 ja 12) * Heikki Savolainen – Pro tools & loopit (kappaleet 2, 4, 7, 10 ja 12), lyömäsoittimet (kappale 10) * Juha Tikka – nauhaton basso (kappale 5), taustalaulu (kappale 3) * Tapani Rinne – sopraanosaksofonit, bassoklarinetit (kappaleet 7 ja 10) * Minna Linnove – alttoviulu (kappale 1) * Lea Pekkala – sello (kappale 1) * Jukka Perko – sopraanosaksofoni (kappale 2) * Sirkka-Liisa Kaakinen – battalia-jouset (kappaleet 2 ja 5) * Mika Suihkonen – battalia-jouset & viola da gamba (kappaleet 2 ja 5) * Varpu Haavisto – battalia-jouset & viola da gamba (kappale 2) * Susanne Helasvuo – battalia-jouset (kappale 2) * Kimmo Pohjonen – harmonikka (kappale 5) * Zbigniew Pilch – battalia-jouset (kappale 5) * Mikko Perkola – battalia-jouset & viola da gamba (kappale 5) * Arttu Takalo – vibrafoni (kappale 6) * Maarit – taustalaulu (kappale 10) * Jiri Nikkinen – taustalaulu (kappale 11) * Hannu Leidén – taustalaulu (kappale 4) == Singlet == * ”Yksi pieni ihme” * ”Tahdon kaljalle” * ”Muistinko kertoa” * ”Hän on mun nainen” == Lähteet == Luokka:Hectorin albumit Luokka:Vuoden 1999 albumit
Liberian sisällissota

Liberiassa on käyty kaksi sisällissotaa: *Liberian ensimmäinen sisällissota (1989–1995) *Liberian toinen sisällissota (2003).
Dilmun

Dilmun oli muinaisen Lähi-idän sivilisaatio, joka kukoisti noin kolmannella vuosituhannella eaa. Sen keskus sijaitsi Bahrainin saarella Persianlahdella. Nimi Dilmun on sumerin kieltä. Se ilmaantuu sumerilaisiin lähteisiin vuoden 3000 eaa. tienoilla ja mainitaan tärkeänä kaukokaupan keskuksena. Dilmunin kautta kulki Sumerin ja Meluhhan välinen laivaliikenne. Sumerista vietiin maataloustuotteita ja maahan tuotiin kuparia, helmiä, jalo- ja korukiviä, hedelmiä, vihanneksia ja muita ylellisyystuotteita. Bahrainista on tehty useita arkeologisia löytöjä, jotka todistavat saaren pitkästä historiasta ja taloudellisesta kukoistuksesta muinaisina aikoina. Unescon maailmanperintökohde Qal’at al-Bahrain on niistä suurin. Jo noin vuonna 2800 eaa. alueella oli suuri asutuskeskus ja vuosina 2300–1800 eaa. muurien ympäröimä kaupunki. Bahrainista on löydetty myös meluhhalaista tai meluhhalaista vaikutusta edustavaa esineistöä. Dilmunin kulttuuriin liittyviä löytöjä on tehty useilla Persianlahden saarila ja Arabian niemimaan pohjoisrannikolla. == Katso myös == *Induskulttuuri *Makan == Lähteet == Luokka:Historialliset valtiot Luokka:Muinainen Lähi-itä
Teknopiste

Teknopiste Oy oli suomalainen viihde-elektroniikan, ml. tietotekniikan maahantuoja sekä ohjelmistojen julkaisija. Yritys perustettiin vuonna 1969 ja meni konkurssiin laman yhteydessä 1992. Osa yrityksen toiminnasta (käyttäjätuki) siirrettiin Mikroilijat ry:lle, joka oli yrityksen työntekijäksi 1985 tulleen Seppo Tossavaisen perustama käyttäjäkerho Spectravideo-tietokoneiden käyttäjille. Suurimmillaan yrityksellä oli henkilökuntaa 60 henkeä ja vuoden 1986 liikevaihto 8,3 miljoonaa markkaa. Yritystä johtivat Risto Väyrynen ja Esko Väyrynen vuoteen 1989 saakka, jolloin Jorma Ihatsun omistama Euromarket Oy hankki äänivallan yrityksessä. 1980-luvulla yritys toimi osoitteessa Kuusisaarentie 3, jossa nykyisin sijaitsee Indonesian suurlähetystö. Yritys toimi myöhemmin Lauttasaaressa Vattuniemenkatu 2:ssa. Kyseinen teollisuuskiinteistö on myöhemmin purettu ja sen paikalle on valmistunut asuinkerrostalo 1997. Teknopiste oli mm. Spectravideo-kotitietokoneiden ja -peliohjaimien sekä Amstradin ja Bondwellin henkilökohtaisten tietokoneiden maahantuoja. Teknopiste myös julkaisi C-kasetilla tietokonepelejä SV-318/328- sekä MSX-tietokoneille - samalla kasetilla oli versiot molemmille järjestelmille - ja julkaisi maahantuomiinsa tietokoneisiin liittyvää kirjallisuutta, kuten BASIC-käskyoppaita. == Teknopisteen julkaisemat tietokonepelit == * Mr Seek Kaivosseikkailu (SVI/MSX) (1985, Jari Paulin) * Bomulus ja beduiinit (SVI/MSX) (1985, Sampo Suvisaari) * Bomulus atomivakoojana (SVI/MSX) (1985, Sampo Suvisaari) * Olympics (SVI/MSX) (1986, Jukka Sirkiä ja Tommi Telanto)Olympics videogames.fi * Bomulus and the Lost Crown (SVI/MSX) (1986, Sampo Suvisaari) == Teknopisteen kustantamat kirjat == * MSX ja Spectravideo käskyopas (1985) == Lähteet == Luokka:Entiset suomalaiset videopeliyritykset
Antiokhos Hieraks

Antiokhos Hieraks (kuoli 227 eaa., ) oli seleukidien kuninkaan Antiokhos II:n poika ja Seleukos II:n nuorempi veli. Kun Antiokhos II kuoli vuonna 246 eaa. aloitti Antiokhos Hieraks kapinan veljeään vastaan. Antiokhos yritti tehdä seleukidien omistamasta Vähästä-Aasiasta oman kuningaskuntansa ja hän onnistuikin pitämään alueen hallussaan monen vuoden ajan. Lopulta hänet kukisti Pergamonin hallitsija Attalos I. Antiokhos pakeni tämän jälkeen Egyptiin, jossa hän kuoli vuonna 227 eaa. Antiokhos oli naimisissa Bithynian kuninkaan Ziaelaan tyttären kanssa. Luokka:Seleukidit
Eevi Kaasinen

thumb|Eevi Kaasinen Helsingin kirjamessuilla 2012 Eevi Kaasinen (s. 6. lokakuuta 1930 Helsinki) on suomalainen liikunnanopettaja, koreografi, lausuja ja liikuntaneuvos, jolla on erittäin merkittävä osuus ryhmävoimistelun kehittämiseen. Eevi Kaasinen on aloittanut liikuntaryhmien kouluttamisen jo 1944, jolloin hän kouluttautui tehtävään TUL:n kursseilla. Hän on sittemmin hankkinut myös liikunnan- ja kansakoulunopettajan pätevyyden opiskeltuaan Helsingin yliopiston voimistelulaitoksella muun muassa Hilma Jalkasen johdolla. Hän on lisäksi opettanut ammattikoulussa äidinkieltä.[Eläkeläinen (3/2006) s.14-15] Oma ensiesiintyminen Kaasisella oli jo ”ennen sotia”, jolloin hän viisivuotiaana lausui urheiluseura Toukolan Teräksen juhlissa runon. Sittemmin hän on kirjoittanut ja lausunut runoja aktiivisesti eri tilaisuuksissa. Merkittävintä työtä Kaasisella on kuitenkin ollut ryhmäliikunnan edistäminen. Hän on järjestänyt muun muassa koreografiat TUL:n ja Eläkeläiset r.y:n suurjuhliin sekä johtanut TUL:n äiti- ja lapsi- liikuntaryhmiä. Hän on yhä kysytty luennoitsija ja työryhmien vetäjä. Hänen työtyylinsä on yhdistää musiikki, runous ja liikunta siten toimivaksi kokonaisuudeksi, että notkeus, tasapainoaisti ja älyn käyttö saavat suhteessa sijansa. Voimaharjoittelua hän ei niinkään suosi. Hän on myös ollut vuonna 1974 Suomen Olympiakomitean neuvotteluryhmässä rytmisen kilpavoimistelun asiantuntijana, kun lajia silloin esitettiin olympialajiksi. Aikoinaan hän on valmentanut rytmisen kilpavoimistelun huippua Riitta Immosta sekä Marita Kallioniemeä. Eevi Kaasiselle on myönnetty vuonna 1999 liikuntaneuvoksen arvonimi sekä vuonna 2005 Pro Urheilu -mitali. Eevi Kaasinen on julkaissut runoteoksia sekä muistelmat Liikken harmonia – Naisvoimistelua ruonon siivin vuonna 2012. == Lähteet == Luokka:Suomalaiset koreografit Luokka:Suomalaiset lausujat Luokka:Suomalaiset opettajat Luokka:Vuonna 1930 syntyneet Luokka:Elävät henkilöt
American Assault

American Assault on Venom-yhtyeen EP, joka julkaistiin vuonna 1985. EP:n livekappaleet on nauhoitettu Hammersmith Odeonissa. == Kappaleet == # # # # # # == Kokoonpano == * Cronos – bassokitara, laulu * Mantas – kitara * Abaddon – rummut == Aiheesta muualla == * * Luokka:Venomin EP:t Luokka:Vuoden 1985 EP:t
Kraaselinpauha

Kraaselinpauha on saari Lohtajan edustalla Perämerellä. Se sijaitsee Lohtajan ja Himangan välisessä saaristossa, jonka suurimmat saaret ovat Käräjäluoto, Iso-Mansikka ja Ruohokari. == Lähteet == Luokka:Kokkolan luonto Luokka:Lohtaja Luokka:Perämeren saaret Luokka:Suomen merialueiden saaret